[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "\"Nukumaja, osa 2\" Autor/allikas: Pressimaterjalid"}, {"text_idx": "#000004", "text": "Kultuuriportaal palus seitsmel teatrispetsialistil vaadata tagasi mo\u0308o\u0308dunud teatriaastale ja tuua va\u0308lja mo\u0303ned tendetsid vo\u0303i siis sa\u0308ravamad lavastused, mida hea so\u0303naga meenutada. Lavastustest mainiti enim Mart Kangro \"Enneminevikku\" (4 korda) ja Mehis Pihla \"Nukumaja, osa 2\" (3 korda), korduvalt toodi va\u0308lja ka Kinoteatri dokumentaalfilm \"Aasta ta\u0308is draamat\"."}, {"text_idx": "#000006", "text": "Kevadel kirjutasin eesti teatri kriisist, mis ei seisne niivo\u0303rd selles, et uuslavastuste keskmine kvaliteet oleks halb (ei ole, selles veendusin ka novembris La\u0308tis, kui ka\u0308isin sealseid nominente vaatamas), vaid et kunstitaotluslike lavastuste ma\u0308a\u0308r on madalavo\u0303itu ning lavale lastakse ka ha\u0308bematult halbu uuslavastusi. See paistab eriti silma Rakvere teatri puhul, ei \"Loojanguekspress\" ega \"Made in China\" pidanuks na\u0308gema professionaalse teatri lava, seal na\u0308ib hetkel mingi vajalik filter lava ja proovisaali vahel puudu olevat."}, {"text_idx": "#000007", "text": "La\u0308ti aastauhindade nominentide u\u0308le teiste riikide kolleegide arutledes leidsime, et teatril on va\u0308ga palju u\u0308hiskondlikke rolle, lisaks kunstitaotluslikele lavastusile jo\u0303udis ka seal nominentide hulka teatraliseeritud ajalooloenguid, klassikatekstide avalikke lugemisi, teatraliseeritud publitsistikat ning rahvusliku identiteedi na\u0308ppimisi. Ka seal arutleti, et kas ko\u0303ike seda peakski hindama u\u0308ks z\u030cu\u0308rii vo\u0303i vo\u0303iks aastaauhinnad olla seotud kunstitaotlusliku teatriga. Arvan, et ei pea olema, lihtsalt mo\u0303ned eritlused tuleb teha hindamisel selgelmalt a\u0308ra ja need selgemalt ka kommunikeerida."}, {"text_idx": "#000008", "text": "Draamateatri lavastustest ko\u0303ige mo\u0303jusam oli minu jaoks isiklikult \"Po\u0303ud ja vihm Po\u0303lva kihelkonnan nela\u0308to\u0303istku\u0308mnenda\u0308ma\u0308 aasta suvo\u0303l\". Na\u0308ib, et Madis Ko\u0303ivuga kongeniaalsele lavastajale on peana\u0308itejuhi kohustustest vabanemine toniseerivalt mo\u0303junud. Kui 2019. aastal kerkima pandud teatrisaiast Tootsi kombel noaotsaga rosinaid taga ajada, siis u\u0308ks neist rosinaist on 2019. aastal kindlasti Priit Pedajas. Eesti Draamateatril oli u\u0308ldse va\u0308ga tugev aasta. Mehis Pihla lavastatud \"Nukumaja osa 2\", Hendrik Toompere jr \"Vo\u0303rk\", Kertu Moppeli \"Rahvavaenlane\", Pedajase \"Linnade po\u0303letamine\", Uku Uusbergi \"Pa\u0308ikese lapsed\". To\u0303sine tuleva\u0308rk!"}, {"text_idx": "#000010", "text": "Kanuti Gildi Saali ku\u0308lastades pole ka pidanud kordagi pettuma. Kristina Normani \"Lighter Than Woman\" ra\u0308a\u0308gib va\u0308ga to\u0303sistest teemadest helgelt ja lihtsate, ent mo\u0303jusate vahenditega, nii Kristina Normani enda lavalisest olemisest kui teemaka\u0308situsest o\u0303hkus sooja-sooja heasoovlikkust. Lavastus toimis ro\u0308ntgenina, aga sellise ro\u0308ntgenina, mille avastaja ei pea va\u0308hki surema. Va\u0308ga ta\u0308nan kunstnikku selle tohutu heasoovlikkuse ja vapustava la\u0308bina\u0308gelikkuse eest!"}, {"text_idx": "#000011", "text": "Mart Kangro \"Enneminevik\" oli veidi logisevam, va\u0308sinum, kuid samuti u\u0308dini soe nagu poja embus. Vahva kogemuse sain Netti Nu\u0308ganeni lavastusest \"BB\", mille ka\u0308igus nooruke Nu\u0308ganen to\u0303stis kangi, kritseldas kriidiga treeningkavasid tahvlile ja lasi joviaalset kurgulaulu vahele. Amsterdamis o\u0303ppiva Netti Nu\u0308ganeni lavalises kohalolus on to\u0303sise ta\u0308navakunstniku vaibi, ootan uusi kohtumisi pikisilmi. Emer Va\u0308rki \"You Will See So Many Pretty Things\" on ka kuulu ja\u0308rgi mainimist va\u0308a\u0308rt."}, {"text_idx": "#000012", "text": "Ainuke asi, mis na\u0308rvidele ka\u0308ib, on see, et eestikeelseid (paralleel)nimesid ei viitsita lavastustele panna. Mu arust see midagi lavastuselt ku\u0308ljest a\u0308ra ei vo\u0303ta, a\u0308kki isegi lisab midagi. Lavastuste enda headust see to\u0303ik mo\u0303istagi ei kahanda. Minu pa\u0308rast ja\u0308tkaku kasvo\u0303i hiina keeles teatri tegemist, kui see nii hea on, kui seni."}, {"text_idx": "#000013", "text": "Kinoteatri punt sai enim pilti dokumentaalfilmiga kutselisest teatrivaatajast. Alissja peaossa va\u0308rvanud Kinoteateri va\u0308rbamiskomitee ja rez\u030cisso\u0308o\u0308r Marta Pulk vo\u0303tsid siit jackpot'i ja ka kodumaiste filmide arvestuses paigutaksin selle teose vaat et esimesele kohale. Paavo Piigi lavastusest \"Gesamtkunztwerk\" pa\u0308rineb u\u0308ks kahest selle aasta ko\u0303ige a\u0308gedamast stseenist, seal ma\u0308ngisid Teele Pa\u0308rn ja Sander Rebane Bergmani stseene u\u0308hest abielust, aga seletavad samas publikule, kuidas nad selle stseeni ajal laval mo\u0303jule pa\u0308a\u0308sevad, milliseid lihtsakoelisi vo\u0303tteid kasutatakse mingite olukordade esitlusliku mo\u0303jususe tarvis. Oma mo\u0303juvuse asjaolusid u\u0308heaegselt paljastada ja ikkagi laval mo\u0303jule pa\u0308a\u0308seda, see no\u0303uab head na\u0308rvi nii lavastajalt kui na\u0308itlejatelt."}, {"text_idx": "#000014", "text": "Kinoteatri Endlas lavastatud \"Piduso\u0308o\u0308giga\" ma isiklikult head kontakti ei saanud, aga see on siiski nutikas kombinatsioon rahvapa\u0308rasuse ja ko\u0303rgkultuurise taotluse vahel, vahest liigne didaktilisus kummitas mo\u0303lemat lavastust, aga see ju pigem hea, kui teatrio\u0303htu ka harivaks osutub (olgu mainitud, et Kinoteatri autor-lavastaja Paavo Piik on minu so\u0303ber, aga so\u0303pradele pole kohane allahindlust teha, ei kriitikas ega kiituses)."}, {"text_idx": "#000015", "text": "U\u0308ks meeldeja\u0308a\u0308vamaid hetki tuleb minuga kaasa aga Maria Petersoni lavastusest \"See laps\". Liina Olmaru ma\u0308ngib seal oma poega surnukuuri tuvastama saabunud naist ja, noh, ma olen pidanud sellele naisele (keda Olmaru ma\u0308ngib) ikka mitu korda pikalt mo\u0303tlema, siiani mo\u0303tlen."}, {"text_idx": "#000017", "text": "Va\u0308ga hea meel oli VAT-teatri \"Kauka jumala\" u\u0308le. Indrek Taalmaalt meisterlik roll, kogu trupp oli u\u0308hel krutskilikul, aga mitte sugugi tu\u0308hja vaimutseval lainel, lavakujundus ro\u0308o\u0308gatult hea. Ta\u0308nan Eesti lavastuskunstnikke ja\u0308rjepideva maailmatasemel soorituste eest, nad on panustanud meie vaimsesse heaollu ma\u0308rksa rohkem, kui seda arvustustes vo\u0303i u\u0308leu\u0308ldse meedias ma\u0308rgatakse."}, {"text_idx": "#000018", "text": "Aita\u0308h Ju\u0308ri Naelale ja Lavakunstikoolile vahetult pa\u0308rast meie issanda su\u0308nnipa\u0308eva etendunud drag show \"Identiteedikabaree\" eest. Magristrikursuse tudengid korraldasid to\u0303elise poliitilise teatri su\u0308ndmuse lustaka na\u0308a\u0308ripeo vormis. Sellist va\u0308rske o\u0303hu pahvakut oli va\u0308ga vaja. Ka lavakunstikooli 29. lennu diplomilavastused on olnud silmapaistvalt head. Lavakunstikoolist on saanud u\u0308ks tugevamaid produktsioonimajasid."}, {"text_idx": "#000019", "text": "R.A.A.A.M.-ile aita\u0308h nii \"Juuditi\" kui \"Minu Eesti vanaema\" eest, huvitavad lavastajakeeled mo\u0303lemal, soovitan ku\u0308lastada."}, {"text_idx": "#000020", "text": "Vene teatri \"Charoni koori\" pole jo\u0303udnud veel vaatama, aga seda soovitavad mo\u0303lemad inimesed, kelle arvamust 90% kindlusega usaldan, nii et u\u0308ks ku\u0308mnest vo\u0303imalus ainult, et soovitan mo\u0308o\u0308da."}, {"text_idx": "#000022", "text": "Seni implitsiitselt teada olnud to\u0303siasi, et u\u0308hele inimesele ei ole kogu Eesti teater enam hoomatav, sai kinnitust sel aastal Kinoteatri 2018. aastal va\u0308ldanud eksperimendi tulemusena su\u0308ndinud filmis \"Aasta ta\u0308is draamat\" (rez\u030cisso\u0308o\u0308r Marta Pulk). Alissija-Elisabet Jevtjukova to\u0303estas vapralt, et terve aasta va\u0308ltav teatrimaraton on ku\u0308ll fu\u0308u\u0308siliselt sooritatav, kuid vaimselt a\u0308a\u0308rmiselt kurnav ettevo\u0303tmine. Katsumustele vaatamata valis peategelane lo\u0303puks oma teeks teatrikunsti, asudes Viljandi kultuuriakadeemias lavastajaks o\u0303ppima. Eesti teater on eri festivalide va\u0308lisku\u0308laliste na\u0308ol endale aastaid nn objektiivset ko\u0303rvalpilku otsinud, kuid niivo\u0303rd vahetut ja emotsionaalset vaadet teatrile kui Alissijal filmis ei ma\u0308letagi."}, {"text_idx": "#000023", "text": "Aasta ta\u0308is draamat Autor/allikas: Kinoteater"}, {"text_idx": "#000024", "text": "Selle filmi valguses tahakski o\u0308elda, et ka minu kokkuvo\u0303te teatriaastast 2019 on kriitiline, kuid siiski lootusrikas. Kriitilise noodina tuleks mainida, et aasta lo\u0303pus kokkuvo\u0303tteid tehes uuslavastuste nimekirja la\u0308bi lapates kasvab aasta-aastalt na\u0308gemata lavastuste osakaal (sest u\u0308ks inimene enam ko\u0303ike vaadata ei jo\u0303ua), kuid samas kahaneb nende lavastuste hulk, mille na\u0308gemata ja\u0308a\u0308misest on kahju. Autahvlile aga esitan na\u0308iteid, mis pole tingimata suursu\u0308ndmused, vaid lavastused, mis korda la\u0308ksid ja milles leidus tihedust ja mo\u0303testatust, ehkki nii mo\u0303nigi neist on jooksvas kriitikas pigem varjule ja\u0308a\u0308nud."}, {"text_idx": "#000026", "text": "Suvelavastustest leidsin head dramaturgiat \u2013 Ott Kiluski vo\u0303rukeelne \"Kirvetu\u0308u\u0308\", mille lavastus Kammivabrikus maksis ku\u0308ll piletimu\u0308u\u0308gile lo\u0303ivu. See tekst vajab palju va\u0308iksemat ruumi, et saavutada vajalik mo\u0303ttetihedus ja lo\u0303unaeestilikult ho\u0303rk-tummine atmosfa\u0308a\u0308r. Viimast pakkus aga Mooste Folgikojas ma\u0308ngitud muusikalavastus \"Suidsusannasu\u0308mfoonia\" (helilooja Ma\u0308rt-Matis Lill, lavastaja Tarmo Tagamets)."}, {"text_idx": "#000027", "text": "U\u0308hed ko\u0303ige huvitavamad elamused etenduskunsti vallast on Mart Kangro \"Enneminevik\", u\u0308henduse Biofilm Sisters \"All That Goes Right\" (mo\u0303lemad Kanuti Gildi SAALis) ja Kadri Noormetsa \"Mobiilsed definitsioonid\" Tartu Uues Teatris. Ko\u0303ik kolm on nii teemalt, dramaturgialt kui soorituselt nauditavad to\u0308o\u0308d \u2013 Kangro oma (enese)iroonilises eneseanalu\u0308u\u0308sis, Biofilm Sisters aga sotsiaalkriitiliselt irriteerides. Kadri Noormets ja Ivi Reinok koos dramaturg Aare Pilvega ma\u0308ngisid aga mitmel piirialal \u2013 teatri ja kunsti, na\u0308itamise ja vaatamise, so\u0303na ja visuaali ristumiskohtadel, neid pidevalt paigalt nihutades ning neid ka u\u0308mber defineerides."}, {"text_idx": "#000028", "text": "Ko\u0303ige paremini iseloomustab praegust eesti teatrit minu jaoks aga Paide teatri \"Eesti jumalad\", mida ma\u0308ngiti Vargama\u0308el. Lavastuse on loonud noor ja po\u0303hito\u0308o\u0308na eri teatrites vo\u0303i kooslustes to\u0308o\u0308tav trupp, millesse on kaasatud ka harrastajaid. Etendus on ku\u0308lluslik, puudu ei ja\u0308a\u0308 ei huvitavatest lahendustest, vaimukusest, fantaasiast, kultuuriloolistest seostest ega filosoofiast. Ja kuigi pidevalt on tunne, et otsad kuidagi kokku ei jookse, pakub kogu see pillerkaar tohutut naudingut."}, {"text_idx": "#000030", "text": "Minu teatriaasta kokkuvo\u0303te on etenduskunstide po\u0303hine ning aasta kaks mo\u0303jusamat lavastust tulid Kanuti Gildi Saali lavalaudadelt."}, {"text_idx": "#000032", "text": "Teine u\u0308ks vaieldamatult sa\u0308ravamaid teoseid oli Mart Kangro \"Enneminevik\". Kangro lavaline ta\u0308psus on olnud alati fenomenaalne ja viis, kuidas ta on lavaliselt va\u0308ga minimalistlike vahenditega ruumi aktiveerib ning loob visuaalselt ja intellektuaalselt ku\u0308tkestava keskkonna, on meisterlik. \"Enneminevik\" mo\u0303jus vahetult ning see eteneduse eri aspektid avanesid tajuspektrumites veel pa\u0308evi pa\u0308rast teatris ka\u0308iku."}, {"text_idx": "#000034", "text": "Vahetus on ka u\u0308heks ma\u0308rkso\u0303naks Ruslan Stepanovi ja Artjom Astrovi \"Performance STL-is\", mis mo\u0303jus va\u0308rskendavalt oma meetodi ja esitluse poolest."}, {"text_idx": "#000035", "text": "Daniil Zandbergi lavastajadebu\u0308u\u0308t \"Vasjake\" Vene teatris oli oma kompromissitus su\u0308nguses ja o\u0303o\u0303va tekitava kunstnikuto\u0308o\u0308ga meeldeja\u0308a\u0308v."}, {"text_idx": "#000036", "text": "Veel ja\u0308id silma va\u0308ga hea lavalise tundlikkusega Sigrid Savi \"Pushing Daisies\" ja Ka\u0308di Metsoja \"tegeele\". Mo\u0303lemad lavastused oleks ehk dramaturgiliselt tihedamad, kuid sellegi poolest ootan huviga nende ja\u0308rgmisi lavalisi samme."}, {"text_idx": "#000038", "text": "Kokkuvo\u0303ttes vo\u0303ib o\u0308elda, et kui vaadata Eesti teatrimaastiku nii etenduskunstide kui ka traditsioonilisema teatri vallas, siis tehakse ikka tohutul hulgal. Ku\u0308simus muidugi ja\u0308a\u0308b, kas kvantiteedi ja kvaliteedi suhe ka paigas on. Ehk tasuks mo\u0303elda, kas ko\u0303iki asju oleks vaja ka koheselt vaatajate ette tuua vo\u0303i mo\u0303ne ideega annaks po\u0303hjalikumalt to\u0308o\u0308tada, samuti see, kas ko\u0303rge produktsioonide arv toob juurde ka mitmekesisust."}, {"text_idx": "#000039", "text": "Lisaks on just etenduskunstides suur paratamatus see, et paljusid asju na\u0308idatakse vaid mo\u0303ned u\u0308ksikud korrad, mis ta\u0308hendab, et vo\u0303imalus nendest osa saada on kaduvva\u0308ike. Kahju on na\u0308ha, kus kohati pool aastat to\u0308o\u0308d na\u0308eb lavavalgust vaid kaks vo\u0303i kolm korda."}, {"text_idx": "#000040", "text": "Siia lu\u0308hikesse kokkuvo\u0303ttesse ei mahtunud ka mo\u0303ned etendused, mida uue aasta alguses plaan vaadata, nagu na\u0308iteks Lauri Lagle \"Paratamatus elada u\u0308hel ajal\"."}, {"text_idx": "#000042", "text": "Suurima elamuse pakkus Mart Kangro \"Enneminevik\", mis esietendus Kanuti Gildi SAALis. Kangro ligi kaheku\u0308mne aasta pikkune ja\u0308rjepidev ja ja\u0308a\u0308rapa\u0308ine to\u0308o\u0308 on hakanud vilju kandma. Ta on va\u0308lja to\u0308o\u0308tanud ainult talle omase erilise meetodi teatri tegemiseks. So\u0303na ja lauset pu\u0308u\u0308ab Kangro koreografeerida, aga liikumise puhul on ta ta\u0308na hakanud koreograafiast hoopis loobuma. Tegemist on teatriuuendusega, mille saab sel aastal kehtestunuks lugeda."}, {"text_idx": "#000043", "text": "Lauri Lagle \"Paratamatus elada u\u0308hel ajal\" Von Krahli Teatris on totaalne seisunditeater, kus isegi viimane ta\u0308iesti teisest ooperist 20 minutit ei suutnud lo\u0303hkuda u\u0308ldist tervikut. Veel u\u0308ks lavastaja, kelle viimaste aastate to\u0308o\u0308 tulemusena joonistub va\u0308lja vaid talle omane isiklik ka\u0308ekiri. Vo\u0303imatuna tunduv katkendlikkus, kaks tundi pingelist olukorda, kus ko\u0303ik vo\u0303ib juhtuda, aga midagi tegevuslikku ei juhtu. Jo\u0303uline ja to\u0303eline kontra tegevuslikule teatrile."}, {"text_idx": "#000045", "text": "Noortest tulijatest pakkusid lootust kaks noort lavastajat. Lavastaja ja dramaturg Elise Metsanurk, kes to\u0303i Kuressaare teatri ja EMTA lavakunstikooli koosto\u0308o\u0308s lavale lavastuse \"Liiga palju armastust\" po\u0303neva Ts\u030cehhovi ka\u0308sitluse. Metsanurk kirjutas kokku teksti, mis tundub ta\u0308napa\u0308eval rohkem ts\u030cehhovlik kui Ts\u030cehhov ise. Teine ma\u0308rkimist va\u0308a\u0308riv lavastus on Kadri Sireli \"Kuidas ehitada aiapa\u0308kapikku\", mille to\u0303i va\u0308lja So\u0303ltumatu Tantsu Lava. Lavastus vo\u0303lgneb ta\u0308nu lisaks u\u0308llatusliku ja ja\u0308rjepidevalt ootamatule kehakeelele ka noore valguskunstniku Karolin Tamme to\u0308o\u0308le, kes kasutas oskuslikult a\u0308ra ruumi olemuse ja aja liikumise."}, {"text_idx": "#000046", "text": "Teater Kelmi ja Karl Koppelmaa lavastustest va\u0308a\u0308rib ma\u0308rkimist \"sest meid on o\u0303petatud madusid kartma\", mille kaudu on vo\u0303imalik ma\u0308rgata lisaks teemadele ka teatrikunsti ennast. Na\u0308itleja Lauli Otsari o\u0303rn ja tundlik to\u0308o\u0308 on toonud tagasi usu psu\u0308hholoogilise teatri vo\u0303imalikkusse ta\u0308napa\u0308eval."}, {"text_idx": "#000047", "text": "Traditsioonilisemast teatrist pakkus u\u0308llatuse Rakvere teatri suvelavastus \"Miks Jeppe joob?\". Lavastaja Hendrik Toompere koos Rakvere teatri trupiga tegi hinnaalanduseta suveteatrit ja pakkus vaatamiseks ootamatult ko\u0303rgetasemelist teatrikunsti. Vaatajale pakuti lu\u0308hist, mis tekkis nende endi teadvuses."}, {"text_idx": "#000048", "text": "Alati on ro\u0303o\u0303m sellisest teaterist, kus lisaks na\u0308idendi teema ja lavastuse kontseptsiooniga tegeletakse ka teatrikunsti endaga, otsitakse midagi, mida veel ei teata."}, {"text_idx": "#000049", "text": "Kvaliteedi-kvantiteedi suhe kujunes sellel aastal kahtlemata u\u0308heks po\u0303letavaimaks teemaks Eesti teatrimaastikul: uuslavastusi kogunes to\u0303epoolest palju ning kriitiline vaade nende va\u0308a\u0308rtusele vo\u0303is mo\u0303juda va\u0308rskendavalt nii tegijale kui ka vaatajale. Ehkki kohati ja\u0308i ko\u0303lama mure kvaliteedi va\u0308hesuse pa\u0308rast, pole olukord minu silmis sugugi halb. Tsiteerides legendaarset Kaarel Irdi, siis hea teater ongi erand. See ometi ei ta\u0308henda, et ko\u0303ik, mis ei liigitu heaks ja kvaliteetseks, oleks va\u0308a\u0308rtusetu."}, {"text_idx": "#000050", "text": "Aasta jooksul na\u0308htud 57 uuslavastuse seas leidus teoseid, mis mulle kui vaatajale to\u0303elisi elamusi pakkusid, aga ka teoseid, mille va\u0308a\u0308rtus seisnes na\u0308iteks autorile vo\u0303i trupile ma\u0308nguro\u0303o\u0303mu pakkumises, ning eks ole omaette va\u0308a\u0308rtus seegi. Eriti ro\u0303o\u0303mustav oli aga na\u0308ha paljusid va\u0308a\u0308rtusi mo\u0303nikord u\u0308hte sulamas."}, {"text_idx": "#000051", "text": "Ehk tuleneb see osati ka minu su\u0308nniaastast, ent enim la\u0308ksid mulle korda just noorte teatritegijate to\u0308o\u0308d. Meeldeja\u0308a\u0308vaimaid kogemusi pakkusid na\u0308iteks Lavakunstikooli 29. lennu diplomilavastused \"Valgete vete sina\" (lavastaja Renate Keerd) ja \"Pa\u0308ikese lapsed\" (lavastaja Uku Uusberg). Mo\u0303lemad kuuluvad minu silmis kindlasti kvaliteetsete lavastuste kilda, pakkudes mo\u0303tte- ja tundeku\u0308llast vaatamiskogemust, aga evides ka muid va\u0308a\u0308rtusi. Noortest o\u0303hkub nimelt siirast kirge ja armastust oma to\u0308o\u0308 vastu, mida rutiin, tu\u0308dimus vo\u0303i ku\u0308u\u0308nilisus pikaajalise teatrikarja\u0308a\u0308riga inimestel sageli varjutama hakkavad."}, {"text_idx": "#000052", "text": "Va\u0308rskete tulijate hulgas leidub tohutult ambitsiooni ja isegi juhul, kui see ta\u0308iuslikult ei realiseeru, tasub pu\u0308u\u0308dlust tunnustada. Seeto\u0303ttu tahangi to\u0303sta esile ka Paide teatri \"Eesti jumalaid\" (lavastaja Jan Teevet), mis oma sisulisest hajususest hoolimata va\u0308ga puhtasu\u0308dameliselt eesma\u0308rki teenis ja kogukonna (taas)loomisega tegeles. Muuhulgas kujunes Kairi Ma\u0308ndla sealsest kujundusest u\u0308ks tippe minu stsenograafia edetabelis."}, {"text_idx": "#000054", "text": "Kogenumad teatritegijad siiski kiituseta ei ja\u0308a\u0308, sest aasta lemmikute hulka mahutasid end veel Ugala \"Surmkindlad asjad siin elus\" (lavastaja Andres Noormets) ja Von Krahli \"Paratamatus elada u\u0308hel ajal\" (lavastaja Lauri Lagle) ning seda va\u0308ga erinevatel po\u0303hjustel. Kui Lagle to\u0308o\u0308 pani mind kohati tundma, et ma ta\u0308pselt ei tea, mis parajasti toimub, aga see meeldib mulle, siis Noormetsa lavastus la\u0308kski hinge just seeto\u0303ttu, et toimuv tuli tuttav ette. Seni, kuni Eesti teater va\u0308hemasti aeg-ajalt mo\u0303lemat tu\u0308u\u0308pi meeldeja\u0308a\u0308vaid elamusi pakkuda suudab, ei kavatse ma kvaliteedi puuduse u\u0308le nuriseda."}, {"text_idx": "#000055", "text": "Mu teatrivaatlus on olnud isepa\u0308ine ning su\u0308venev kahte lemmiklavastusse: Tammsaare \u2013 Elmo Nu\u0308ganeni \"Karin. Indrek. To\u0303de ja o\u0303igus. 4.\" Tallinna Linnateatris (2006), millest valmis novembrikuus ka raamat \"Vesiroos js Paas\" ning Uku Uusbergi \"Ivanov\" Eesti Draamateatris (2017). Mo\u0303lema lavastuse ammendamatus on oluline vaatluskogemus. Lavastused on erinevad, u\u0308hisosaks po\u0303hjalikkus, la\u0308bikomponeeritus, na\u0308itlejate kirglik ma\u0308ngutahe ja -ro\u0303o\u0303m, so\u0303numi terav ajatundlikkus."}, {"text_idx": "#000056", "text": "Nii pole ma jo\u0303udnud veel na\u0308ha ko\u0303ike olulist, ent elamuslikke uuslavastusi pole u\u0308ldse va\u0308he."}, {"text_idx": "#000057", "text": "Nimetan neist kaheksa, esietenduste ja\u0308rjekorras:"}, {"text_idx": "#000071", "text": "Isiklikke assotsiatsioone ka\u0308ivitav aja- ja ma\u0308lulugu, Teele Pa\u0308rn Tiina rollis ta\u0308pselt vahendamas lapse ta\u0308iskasvanuks saamise ka\u0308a\u0308nulist teed."}, {"text_idx": "#000073", "text": "Vaimukas ja kultuurilooliselt va\u0308a\u0308rt idee on kolme Wilde \u2013 Eduardi, Oscari ja Eduardo \u2013 lavakohtumine. Aga see, mismoodi Rene\u0301 Soom ja Priit Volmer ma\u0308ngivad Ludvig Sanderit ja Tiit Piibelehte...! Sedavo\u0303rd intelligentset ma\u0308ngulusti ja absoluutset komo\u0308o\u0308diataju kohtab harva. Variuse pu\u0308sipublik on o\u0303nnega koos, sest kurjaks ja totralt matslikuks kiskuvas maailmas on elutark eluro\u0303o\u0303m, hea maitse, nakatav naer eluliselt vajalik. Heidi Sarapuu autorilavastused tervendavad hinge ja vaimu."}, {"text_idx": "#000074", "text": "U\u0308hiskonnas (nii meil kui maailmas) pa\u0308ev-pa\u0308evalt teravnevate vastasseisude ja kasvavate ohtude ajal ei tohiks teatrikunstnikud endale lubada elevandiluutornis olesklemist ja tegelemist puhta kommertsi vo\u0303i oma isiklike eneseva\u0308ljendusro\u0303o\u0303mudes kenitlemisega. Juhan Ulfsak to\u0303mbas selle valgusvihu oma teatripa\u0308eva-ko\u0303nes, aasta lo\u0303pul jo\u0303udis meieni Ungari uus kurjakuulutav teatriseadus. Seeto\u0303ttu hindan lo\u0303ppeval teatriaastal eriti neid lavastusi, mis ra\u0308a\u0308givad otse ja avalikult asjade seisust meie ta\u0308nases u\u0308hiskonnas."}, {"text_idx": "#000075", "text": "Seda on pu\u0308u\u0308tud teha nii klassikatekstide abil (\"Rahvavaenlane\" Kerttu Moppel, \"Kauka jumal\" Margo Teder, \"Kaupo ja Lembitu\" Jaan Tooming), nu\u0308u\u0308disaegset va\u0308lisdramaturgiat mo\u0303testades (\"Surmkindlad asjad siin elus\" Andres Noormets, \"\" Paavo Piik ja Ivo Uukkivi, \"Vo\u0303rk\" Hendrik Toompere juunior, \"See laps\" Maria Peterson, \"George Mastromase rituaalne tapmine\" Priit Pius) vo\u0303i ka algupa\u0308raseid tekste luues (\"Anonu\u0308u\u0308mne igatsus\", Eero Epner ja Eva Koldits, \"Minu Eesti vanaema\" Julia Aug). Mo\u0308o\u0308dunud aastal esietendunud 125 so\u0303nalavastuse (millest olen ta\u0308naseks na\u0308inud 84) seas on taolisi umbes veerandsada, nimetasin na\u0308htutest o\u0303nnestunumad, kuid mu\u0308ts maha ka teiste seda teed ka\u0308ijate ees."}, {"text_idx": "#000077", "text": "Lisakasin muidugi ka need lavastused, kus olen ta\u0308nu tekstile, lavastajato\u0308o\u0308le ja na\u0308itlejate ma\u0308ngule saanud terviklikud kunstielamused ja teatrisse minekut pole olnud po\u0303hjust kahetseda \u2013 nendeks on Eesti Draamateatri \"Po\u0303ud ja vihm...\" Priit Pedajas (tema \"Linnade po\u0303letamist\" pole veel na\u0308inud) ja \"Nukumaja, osa 2\" (Mehis Pihla) , Tallinna Linnateatri \"Kant\" (Elmo Nu\u0308ganen) \" ja \"Su\u0308dameharjutus\" (Peeter Tammearu), samuti Vanemuise \"Naiste kool\" (Priit Strandberg). Projektlavastustest va\u0308a\u0308rivad ma\u0308rkimist \"Hakkame mehed minema\" (Veiko Tubin ja Hirvo Surva) ning \"Lootuskiir pimeduses\" (Vilja Nyholm-Palm)."}, {"text_idx": "#000079", "text": "Kristo Viiding: ma ei tegele aktiivselt u\u0308hegi pu\u0308ssima\u0308nguga"}, {"text_idx": "#000080", "text": "Rakvere teater kutsub publikulemmiku ha\u0308a\u0308letusele"}, {"text_idx": "#000082", "text": "Tambet Kaugema: kui mo\u0303te on sees, siis saab seda ka to\u0303lkida"}, {"text_idx": "#000083", "text": "Endla teatri 2019. aasta vaadatuim lavastus oli \"Elu ja armastus\""}, {"text_idx": "#000084", "text": "Ugala teater ta\u0308histab sajandat su\u0308nnipa\u0308eva raamatu ja na\u0308itusega"}, {"text_idx": "#000085", "text": "Autahvel. TMK teatriankeet hooajast 2018/19"}, {"text_idx": "#000086", "text": "Autahvel. Kunsti-aasta tabamata imed 2019"}, {"text_idx": "#000087", "text": "Autahvel. Aasta albumid 2019, kohad 50.-1."}, {"text_idx": "#000088", "text": "ETV2 inimo\u0303iguste kuu filmid avavad so\u0303navabaduse ko\u0303rget hinda"}, {"text_idx": "#000089", "text": "Kultuuriportaal soovitab: Leos Caraxi \"Annette\" Jupiteris"}, {"text_idx": "#000090", "text": "Mart Avi: olgu need so\u0303rmed, ko\u0303ri vo\u0303i keel - ko\u0303iki neid kontrollib meel"}, {"text_idx": "#000091", "text": "Ingmar Jo\u0303ela oma uuslavastusest: sobitumise teema on seal va\u0308ga oluline"}, {"text_idx": "#000095", "text": "Moekunstikino juht Helen Saluveer: tarbijana vo\u0303iks mo\u0303elda, mida me ostame"}, {"text_idx": "#000097", "text": "Suri arhitekt ja maalikunstnik Raul Paabo"}, {"text_idx": "#000098", "text": "Eesti Kunstimuuseum on valmis saanud kestliku na\u0308ituse mudeli"}, {"text_idx": "#000099", "text": "Endla teater otsib lavastusse \"Rocco ja tema vennad\" noort osata\u0308itjat"}, {"text_idx": "#000100", "text": "Margus Allikmaa filmilinnakust: oleme la\u0308bira\u0308a\u0308kimistega lo\u0303pusirgel"}, {"text_idx": "#000101", "text": "Anthony Horowitz: ma usun kirjutamise ja kirjanduse jo\u0303udu"}, {"text_idx": "#000103", "text": "Terje Pennie: mo\u0303tlesin to\u0303siselt na\u0308itlejakarja\u0308a\u0308ri lo\u0303petamisele"}, {"text_idx": "#000105", "text": "Arvustus. \"Ettevaatust, o\u0303nn!\" sobib farsiso\u0303pradele"}, {"text_idx": "#000106", "text": "Proovi ja\u0308rele: soojendusharjutused Klassikaraadio muusikapa\u0308eva viktoriiniks"}, {"text_idx": "#000108", "text": "Vaata uuesti: muusikapa\u0308eva suur muusikama\u0308ng ETV-s"}, {"text_idx": "#000109", "text": "Noored: digilahenduste u\u0308leku\u0308llus ei tee muuseumi a\u0308gedamaks"}, {"text_idx": "#000110", "text": "Haapsalu kultuurikeskuses avati na\u0308itus aulidest"}, {"text_idx": "#000111", "text": "Loodusmuuseumi seenena\u0308itus tegi taasiseseisvunud Eesti ku\u0308lastajarekordi"}, {"text_idx": "#000112", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000113", "text": "Rannarootsi muuseumi na\u0308itusel saab na\u0308ha nii Eesti kui ka va\u0308lismaa ka\u0308bisid"}, {"text_idx": "#000114", "text": "Edetabel. Aasta parimad albumid 2022"}, {"text_idx": "#000115", "text": "Aasta parimad albumid 2022. Isiklikud edetabelid"}, {"text_idx": "#000116", "text": "U\u0308levaade. Aasta parimad lood 2022"}, {"text_idx": "#000120", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000121", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]